Cuenca de Pamplona

La Cuenca de Pamplona (en basco Iruñerria) ye una comarca de la Comunidat Foral de Navarra. La mugan con criterios estreitament fisicos y agafa la capital, Pamplona, con la suya aria metropolitana.

 Descripción 
Ye una un gran val con forma de uego -la cuenca- creyata por lo río Arga y bels afluents suyos, entre los que destacan Ulzama, Elorz y Arakil, que desembocan en l'Arga en diferens puntos de la comarca.

I conviven dos espacios humans bien diferenciatos: l'aria urbana de Pamplona, densament poblata, y la periferia rural que la environa. La colonización de la periferia fue seguindo lo modelo d'expansión urbana de taca d'aceite (creyación de satelites residencials y industrials).

 Lo nuclio de la cuenca 
Lo nuclio de la cuenca ye la parte central, urbanizata, densament construita y poblata. Ye contenito drentro de l'aria metropolitana de Pamplona y la forman los municipios de: Pamplona, Villava, Uhart, Burlada, Barañáin, Ansoáin, Olza, Zizur Mayor, Zizur, Galar, Beriáin, Noáin-Val d'Elorz, Val d'Aranguren y Val d'Egües.

 La periferia 
Bi ha un conchunto de vals a lo norte y ueste que dan a la comarca una forma asimetrica, mas gran en dirección nord-ueste. Son en la periferia a Val d'Ollo, Cendea de Iza, val de Gulina, val de Chus la Penya, Ezkabate, Olaibar, Tiebas-Muru Artederreta, Val d'Echauri, Echauri, Vidaurreta, Echarri, Ciriza y Belascoáin. Nomás que Ezkabarte perteneixe a l'aria metropolitana. Son nuclios rurals de tot, manimenos tienen urbanizacions y segundas residencias.

 Organo de chestión 
Bi ha un organismo supramunicipal, la Mancomunidat de la Comarca de Pamplona, que chestiona pa los municipios lo ciclo de l'augua, replega de vasuras y trasporte urbán de comarca (TUC). S'ha de sinyalar que n'esta mancomunidat bi ha municipios d'atras comarcas, como Mont-reyal, Esteribar u Ultzama.

 Vinclos externos 
Mancomunidat de la Comarca de Pamplona.

Categoría:Comarcas de Navarra